OpenLLM-France/wikimedia huggingface dataset:
# Gwesbyr

Gwesbyr (skrivet ivez Gwespyr) zo ur gêriadenn e hanternoz Sir y Fflint, en arvor biz Kembre. Emañ etre Prestatyn er gornaoueg ha Ffynnongroyw er reter. Nepell en hanternoz emañ Talacre hag Y Parlwr Du. E kumuniezh Llanasa emañ.
Er gornaoueg d'ar gêriadenn emañ uhelennoù Bryniau Clwyd.
Hervez Ifor Williams e teu an anv Gwesbyr eus an anv-lec'h saoznek kozh West-bury, ar pezh a dalveze "kreñvlec'h ar gornaoueg". Evel meur a anv-lec'h er c'hornad, da skouer Prestatyn, Bagillt, pe Bistre, ez eo un anv saoznek hag a zo bet kembraekaet pa oa bet adaloubet ar vro gant Kembreiz d'ar mare angl-ha-saoz.
Mengleuzioù a oa er vro, a-gozh, ha brudet e oa mein Gwesbyr evel mein dispar da sevel tiez. Gant ar mein-se e voe savet tiez ar c'hornad, met ivez chapel Wenffrewi e Treffynnon, lodennoù eus kestell Rhuddlan ha Dinbych, iliz-veur Llanelwy, Abati Dinas Basing e Maes-glas...

## Notennoù

* ↑ Ifor Williams, Enwau Lleoedd (Liverpool, 1945), p. 10.
a vo kavet e Wikimedia Commons.
# Kiwix

Kiwix a zo ur meziant a ro tro d'an dud da bellgargañ Wikipedia hep ar skeudennoù, ha da lenn ar pennadoù hep mont war internet.
Ar stumm 0.7 bêta a zo deuet er maez d'an 10 a viz Kerzu 2008, posupl eo e gavout evit Linux, Mac ha Windows gant prosesorioù x86. Ez teknikel ez eo diazezet war Xulrunner.
Dibab a c'haller ar yezh a garer, hag ivez al lodennoù (Wikimammenn, Wikeriadur, Wikiarroud pe Wikilevrioù).
Ar 730 000 pennad a oa war ar Wikipedia gallek e penn kentañ 2008 a gemer 1.4 Go a blas. Er meziant ez eus ul lusker enklask anvet Wikiwix.

## Notennoù ha daveoù

* ↑ http://www.futura-sciences.com/fr/news/t/internet/d/kiwix-une-version-de-wikipedia-hors-ligne_17542/

## Gwelet ivez

a vo kavet e Wikimedia Commons.
* Lec'hienn ofisiel
# Kizeller (steredeg)

Ar C'hizeller (Sculptor, berraet e Scl) zo ur steredeg eus an hantervoul su.

## Traoù oabl

* Abell 2667
** Galaksienn Gometenn
* Galaksienn ar C'hizeller
* Galaksienn ar Rod Karrigenn
a vo kavet e Wikimedia Commons.
# Kié-Ntem

Kié-Ntem zo ur proviñs eus Ginea ar C'heheder. Harzoù en deus gant Kameroun en norzh ha Gabon er reter.
g • ka • ke Rannoù melestradurel Ginea ar C'heheder :
| Rannvroioù | Mbini · Rannvro an inizi |
| Proviñsoù | Annobón · Bioko-Norte · Bioko-Sur · Centro-Sur · Kié-Ntem · Litoral · Wele-Nzas |
# Kizzy Crawford

Kizzy Crawford zo ur ganerez blues saoznek ha kembraek, eus un tiegezh a orin eus Barbados. Savet eo bet e Merthyr Tudful. Mennet eo Kizzy da gendeuziñ soul/jazz divyezhek.
Gounezet he deus div genstrivadeg kanerien: Canwr/Cyfansoddwr Merthyr a Rhondda Cynon Taf, e 2012, ha Brwydr Y Bandiau en Eisteddfod Genedlaethol 2013.

## He fladennoù

* The Starling (Sonig, 2013)
* Temporary Zone (2013, EP, See Monkey Do Monkey)

## Notennoù

* ↑ He buhezskrid war he lec'hienn
# Kiyomizu-dera

Kiyomizu-dera :
| Ar Pavilhon Aour ||
| Diskouezadur ||
| Anv japaneg | 清水寺 |
| Feiz | Boudaegezh |
| Seurt | Templ boudaat |
| Skol voudaat | Rinzai |
| Deroù ar saverezh | 778 |
| Tachenn internet | https://www.kiyomizudera.or.jp/ |
| Douaroniezh ||
| Bro | Japan |
| Rannvro | Kansai |
| Prefedva | Kyoto |
| Kêr | Kyōto |
Kiyomizu-dera (清水寺, "Azeuldi an Dour Glan") zo un templ e Kyōto e Japan.
# Kizrevelezh

Ur ger o tennañ d'ar revelezh denel eo ar gizrevelezh (pe sizrevelezh, saozneg: cissexuality).
Krouet e oa bet an termen-mañ e 1995 gant Carl Buijs, ur gour treuzreviadel eus an Izelvroioù, diwar patrom ar ger treuzrevel dre c'hoari gant ar rakgerioù latin trans- ha cis- evit ober dave da dud ha n'int ket treuzrevel.
Implijet e vez ar ger-mañ dreist-holl war dachenn ar studioù queer kentoc'h evit gerioù evel nann-treuzrevel evit diskwel ec'h eo kevatal an daou stad-den revel hep lakaat unan anezhe da vezañ reizh pe amreizh.

## Gwelet ivez

* Arallrevelezh
* Heñvelrevelezh
* Divrevelezh
* Revelezh

## Liammoù diavaez

* Geriaoueg. 1996-2005, retrieved 24 November, 2005.
# Kiyaksares

Kyaksares, anavezet ivez evel Uvar Kshatra, a oa roue ar Veded adalek 625 kent JK betek 585 kent JK, ha tad Astiages.
# Kizell

Ur gizell zo ur benveg metal, moan ar beg anezhañ, da gizellat mein pe koad, implijet gant kilvizion pe kizellerien. Lemm-lemm e vez ar beg war ar c'hizelloù-koad.
* Kizell dir, da labourat war-dro ar c'hoad
* Kizell koad, 24mm
* Kizell da zivrazañ
# Kizell (steredeg)

Ar Gizell (Caelum, berraet e Cae) zo ur steredeg eus an hantervoul su.
a vo kavet e Wikimedia Commons.
# Gouda

Ur gêr eus an Izelvroioù, e proviñs Zuid-Holland, eo kêr Gouda ([ɣʌuda] a vez distaget e nederlandeg). Brudet eo hec'h anv abalamour d'ar fourmaj a zeu anezhi.
# Gouarnamant Manuel Valls (2)

Eil gouarnamant Manuel Valls a voe anvet d'ar Meurzh 26 a viz Eost 2014. Kar-tost e oa da Gentañ gouarnamant Manuel Valls, war-bouez ar vinistred ar muiañ a-gleiz.

## Kenaoz ar gouarnamant
### Kentañ ministr

| Manuel Valls | PS |

### Ministred

| Karg | Anv | Strollad |
| Ministr an Aferioù estren | Laurent Fabius | PS |
| Ministrez an Ekologiezh, an Diorren padus hag an Energiezh | Ségolène Royal | PS |
| Ministr an deskadurezh-Stad | Najat Vallaud-Belkacem | PS |
| Ministr ar Justis, Gward ar sielloù | Jean-Jacques Urvoas (kemeret gantañ lec'h Christiane Taubira, roet he dilez ganti d'ar 27.01.2016) | PS |
| Ministr an Arc'hant | Michel Sapin | PS |
| Ministr an Armerzh, ar Greanterezh hag an Niverel | Emmanuel Macron | dizalc'h |
| Ministrez an Aferioù sokial, ar Yec'hed ha Gwirioù ar merc'hed | Marisol Touraine | PS |
| Ministrez al Labour, an Implij, ar Stummadurioù labourat hag ar C'hendiviz sokial | Myriam El Khomri | PS |
| Ministr an Difenn | Jean-Yves Le Drian | PS |
| Ministr an Diabarzh | Bernard Cazeneuve | PS |
| Ministr ar C'hêrioù, ar Sportoù hag ar Yaouankiz | Patrick Kanner | PS |
| Ministrez an Digreizennañ hag ar Velestradurezh foran | Marylise Lebranchu | PS |
| Ministrez ar Sevenadur hag ar C'hehentiñ | Fleur Pellerin | PS |
| Ministr al Labour-douar Degemennour ar gouarnamant | Stéphane Le Foll | PS |
| Ministrez al Lojeiz ha Kevatalder an tiriadoù | Sylvia Pinel | PRG |
| Ministrez an Tramor | George Pau-Langevin | PS |

## Notennoù ha daveoù

* ↑ Kemer a ra lec'h François Rebsamen, roet e zilez gantañ, d'an 2 a viz Gwengolo 2015
# Gouarnamant Tony Blair

Gouarnamant savet gant ar Strollad Labour a renas ar Rouantelezh-Unanet etre Mae 1997 hag ar 27 Mezheven 2007. Da heul Gouarnamant John Major e teuas, hag amsavet gant Gouarnamant Gordon Brown e voe.
# Goubenner

Ur goubenner zo ur seurt sac'h, leun a blu peurvuiañ, da lakaat dindan ar penn pa gousker en ur gwele.
Un doagenn a vez lakaet da wiskañ ar goubenner ha d'e ziwall a louzañ peurvuiañ.

## Istor

Hir eo istor ar goubennerioù: e mezopotamia gozh e oa anezho dija.

### Egipt

Goubennerioù koad ha maen zo bet kavet er bezioù.

### Sina

E Sina e veze goubennerioù pri-poazh.

## Emgannoù

E kazarnioù ha skolajoù e oa ar c'hiz d'ober emgannoù gant goubennerieioù hag a servije da skeiñ dizrouk gant ar re all.

## Pennadoù kar

* plueg
* toagenn
a vo kavet e Wikimedia Commons.
# Gouarnamant Manuel Valls

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
* Kentañ gouarnamant Manuel Valls, eus an 31 a viz Meurzh 2014 d'ar 25 a viz Eost 2014
* Eil gouarnamant Manuel Valls, adalek ar 26 a viz Eost 2014 betek ar 6 a viz Kerzu 2016

## Gwelet ivez

* Manuel Valls
# Gouarnerezh Tucumán

Ar Gobernación del Tucumán a oa ur broviñs eus an impalaeriezh spagnol e Suamerika, a zo un tamm eus Arc'hantina hiriv.
D'an 21 a viz Mae 1534 e voe krouet gant an impalaer Carlos Iañ gouarnerezh Nueva Toledo evit Diego de Almagro ha gouarnerezh Nueva Andalucía evit Pedro de Mendoza. Pep gouarnerezh en devoa 200 lev hed eus an norzh d'ar su, ha tapout a rae eus aod ar meurvor Habask betek hini ar meurvor Atlantel, hag an aod gant Portugal e oa a-hed al ledred 25°31'36" S.

## E gouarnerezh Nueva Extremadura

Ar c'habiten Juan Núñez de Prado (~1515 – ~1557) a guitaas Potosí e 1549 hag a ziazezas kêr El Barco d'an 29 a viz Mezheven 1550 e-kreiz kreisteiz ar vro a zo aet d'ober Proviñs Tucumán a-vremañ. Ur pennadig goude e tegouezhas dre eno Francisco de Villagra, a oa o kas soudarded da Gabiteniezh jeneral Chile evit ar gouarnour Valdivia, ha bec'h a savas etre Núñez de Prado hag eñ, ha klemm a reas edo ar gêr nevez-diazezet war douar ar gouarnour Valdivia (korn biz barnerezh Valdivia a oa tost d'al lec'h m'emañ San Miguel de Tucumán hiriv). Núñez de Prado a rankas chom en El Barco evel letanant gouarnour dindan aotrouniezh Chile. Koulskoude, pan eas Villagra kuit ac'hano, e kasas kêr El Barco e-maez tachennad Valdivia, da Broviñs Salta (El Barco II, e 1551), a oa he lec'h kent. Dirak nac'hadenn La Gasca hag enebiezh an henvroidi e treuzkasas kêr adarre (El Barco III, e 1552), d'un dachennad a zo e Proviñs Santiago del Estero hiriv, hag e-maez beli Chile.
# Gouarnourien ar Bastille

Ar Bastille anvet ivez Bastille Saint-Antoine a oa bet echuet sevel e 1383. E penn ar Bastille e oa ur gouarnour, anvet kabiten en amzer gent.

## Istor

E 1367, ar roue Charlez V a roe urzh da sevel ur c'hreñvlec'h ha savet e voe ar bastide Saint Anthoine lez Paris, a zeuio da vezañ diwezhatoc'h ar Bastille nemetken. Ugent vloaz war-lerc'h e oa echuet al labourioù, e 1387, e-pad ren Charlez VI.

## Gouarnourien ar Bastille

* 1386-1404 : Jehan de La Personne, vicomte d'Acy
* 1404-1413 : Sire de Saint-Georges
* 1413-1416 : Priñs Loeiz VII Bavaria
* 1416- : Thomas de Beaumont
* 1417-1418 : Tanneguy du Chastel
* 1418- : Robert de Canni
* 1420-1436 : E-dalc'h ar Saozon
* 1475 : Philippe l'Huillier.
* 1588 : Jean Bussy-Leclerc
* 1588-1594 : Antoine Dumaine Dubourg l'Espinasse
* 1594-1601 : Devic
* 1601-1611 : Maximilien de Béthune (Dug Sully)
* 1611- : Marie de Médicis-Joachim de Châteauvieux
* 1617-1617 : Marichal François de Bassompierre
* 1617-1617 : Connétable Charles d'Albert, dug Luynes
* 1617-1626 : Marichal Nicolas de L'Hospital de Vitry
# Linenn Benrath

Al linenn Benrath (Benrather Linie en alamaneg) zo un izoglos e yezhoniezh alamanek hag a zisparti rannyezhoù ma lavarer maken evit "ober", gant ar soniad /k/ en hanternoz, ha machen gant ar soniad /x/ er c'hreisteiz. En em astenn a ra al linenn-se adalek Benrath (e Düsseldorf) hag Aachen betek Frankfurt an der Oder, e reter Alamagn.
Etre an trede hag an IX$^{vet}$ kantved e c'hoarvezas, war dachenn yezhoù germanek ar c'hornôg, ur c'hemmadur eus ar c'hensonennoù ha mont a reas ar c'hensonennoù tarzh divouezh da gensonennoù ruz. En hanternoz d'al linenn e voe miret ar son orin /k/ er verb maken (ober), hag er c'hreisteiz ez eas d'ar son /x/ (machen). Gant ar c'hemm-se e tiforc'her ar rannyezhoù alamanek izel en hanternoz hag ar rannyezhoù germanek uhel er c'hreisteiz (rannyezhoù alamanek ar c'hreiz en o zouez). Al linenn Benrath a reer anezhi ivez "linenn maken-machen".
Seul belloc'h ez eer war-zu ar c'hreisteiz, seul splannoc'h eo efedoù ar c'hemmadur kensonennoù-se. Al linenn Benrath avat n'eo ket ar vevenn hanternosañ anezhañ, rak un izoglos all zo, al linenn Uerdingen, hag a zisparti an daou zistagadur ik ha ich evit ar raganv gour unan, un tammig pelloc'h en hanternoz.

## Liamm diavaez

* Varieties of German
# Lingala

Al lingala zo ur yezh vantouek a vez komzet e Republik Demokratel Kongo hag e Republik Kongo ; e tachadoù en Angola, Republik Kreizafrikan ha Soudan ar Su e vez komzet a-wezhioù ivez.
# Linenn Barbara

Al Linenn Barbara a oa ul linennad kreñvlec'hioù alaman en Italia er c'hreisteiz da Roma, e-pad an Eil Brezel-bed.
Er c'hreisteiz d'al Linenn Gustav e oa, hag en hanternoz d'al Linenn Volturno.
# Linennad (unanenn)

Al linennad (arouez: ln) zo un unanenn hed meizet e-doug ar Grennamzer. Peurvuiañ eo keit hag an daouzekvet lodenn eus ar meutad.
En horolajerezh e vez damimplijet al linennad, keit ha 2,255 mm rik, evit kalibrañ ur fiñvadenn, aliezik.
Keit ha 2,116 mm rik eo al linennad er reizhiad angl-ha-saoz hiziv. Linennad ar Roue Frañs, arouez l, an daouzekvet lodenn eus meutad ar Roue, a oa bet termenet gant Lezenn an 19$^{vet}$ eus miz ar Frimenn er Bloaz VIII (an 10$^{vet}$ a viz Kerzu 1799). Kinnig a ra homañ eo « keit ar metr ha 3 zroatad hag 11,296 linennad eus tez Pariz ». E-tro 2,256 mm zo el linennad dindan ar Renad Kozh, neuze.
Hervez reizhiad ofisiel ar Grennamzer, ez eus :
* 9 linennad en ur bizad (= ¼ palvad)
* 12 linennad en ur meutad (= ⅓ palvad)
* 34 linennad en ur palvad
* 144 linennad en un troatad (= 4 palvad)
* 216 linennad en un ilinad (= 6 palvad)
* 864 linennad en un tezad (= 24 palvad)
War ar memes tro e veze implijet ur reizhiad diazezet war pemp niver eus heuliad Fibonacci (1175-1240) gant ar saverion ilizoù-meur :
« Ar ganenn real » a veze graet eus o benveg muzuliañ. 555 linennad(≈ 1,25 metr) a oa enni.
Pemp muzul dishañval a oa outi, liammet an eil ouzh egile dre sammañ ar muzulioù diaraok.
* 34 linennad en ur palvadig (?) (lat. palmus minor)
* 55 linennad en ur palvad (lat. palmus maior)
* 89 linennad en ur rahouenn (ur palvad war ur palvadig)
* 144 linennad en un troatad (ur rahouenn war ur palvad)
* 233 linennad en un ilinad (un troatad war ur rahouenn)
# Linenn Landsker

Al Linenn Landsker (Landsker Line e saozneg, Ffin ieithyddol Sir Benfro e kembraeg) eo an anv roet e Kembre d'an harz yezhel etre an toleadoù saoznek, e su Sir Benfro ha Sir Gaerfyrddin, hag ar re gembraek en hanternoz. An tachennoù er su d'al linenn zo anvet Little England beyond Wales, hag a zo a sevenadur saoznek abaoe meur a gantved, goude m'emaint pell eus an harzoù ofisiel etre Bro-Saoz ha Kembre.
# Linenn Siegfried

Al Linenn Siegfried, pe ar Westwall ("Moger ar C'hornôg"), a oa ul linenn-difenn 630 km a hirder a-hed harz Kornôg Alamagn savet gant an Trede Reich etre 1936 ha 1940, kreñvaet gant 18.000 Bunker, toullennoù-meingleuz ha skoilhoù enep-karr-arsailh. Astennet e voe eus Kleve e harz an Izelvroioù betek harz Suis e Grenzach-Wyhlen.
# Linenn sklaer

Al linenn sklaer (e galleg "ligne claire", e nederlandeg "klare lijn") a zo un doare da dresañ brudet gant oberenn Hergé, ha da gentañ Troioù-kaer Tintin, hag ivez kazetenn Tintin. Kavet e oa an anv gant Joost Swarte e 1977.
An doare da dresañ-mañ a implij linennoù sklaer, simpl, kreñv hag ingal. Ouzhpenn an tresañ ez eus e-barzh an doare linenn sklaer avat: an istor a gont ivez, un istor eeun peurliesañ.
Hergé a oa awenet gant tresourien eus deroù ar bannoù-treset evel Christophe (le Sapeur Camember e 1896) ha Pinchon (Bécassine), ha dreist-holl Alain Saint-Ogan (Zig et Puce). Tresourien all o deus graet gant al linenn sklaer, evel Edgar P. Jacobs, Bob de Moor, Roger Leloup ha Jacques Martin... Kalz deuzouto o deus labouret evit kazetenn Tintin.
Brudet e oa ar bloavezhioù 1950, met mont a rae war zigresk er bloavezhioù 1960. E fin ar bloavezhioù 1970 e voe graet adarre ganti gant tresourien 'zo evel an Izelvroiz Joost Swarte ha Theo van den Boogaard, a zeue eus ar bannoù-treset neerlandat underground, pe c'hoazh ar Gall Jacques Tardi.
Lañset e oa en-dro e Bro-C'hall er bloavezhioù 1980 gant Yves Chaland, Ted Benoît, Serge Clerc ha Floc'h.
Arzourien eus broioù all a implij al linenn sklaer evel ar Breizhveuriad Martin Handford, an Norvegiad Jason, an Amerikaned Geof Darrow, Jason Lutes ha Jason Little, ar Spagnolad Francesc Capdevila Gisbert.

## Rummadoù linenn sklaer pennañ
#### Hergé

* Troioù-kaer Tintin
* Jo, Zette et Jocko
* Quick et Flupke

#### Ar re all

* Troioù-kaer Freddy Lombard — Yves Chaland
* Alix — Jacques Martin
* Bardin the Superrealist — Max
* Barelli — Bob de Moor
* Berlin — Jason Lutes
* Bingo Bongo et son Combo Congolais — Ted Benoît
* Blake ha Mortimer — Edgar P. Jacobs
* Cesar and Jessica
* De Ontdekking — Eric Heuvel
* Franka — Henk Kuijpers
* Hector and Dexter (a.k.a. Coton et Piston and Katoen en Pinbal) — Joost Swarte
* Julian Opie's Portraits — Julian Opie
* Kurt Dunder — Frank Madsen
* Professor Palmboom — Dick Briel
* The Rainbow Orchid — Garen Ewing
* Rampokan — Peter van Dongen
* Shutterbug Follies — Jason Little
* Sjef van Oekel — Theo van den Boogaard
* Spike and Suzy (a.k.a. Bob and Bobette, Willy and Wanda, and Suske en Wiske) — Willy Vandersteen
* Tintin pastiches — Yves Rodier
* Where's Wally? — Martin Handford
* Yoko Tsuno — Roger Leloup

## Liammoù diavaez

* (fr)Klare lijn international — Keleier bannoù-treset linenn sklaer
* (en) Hergé hag al Linenn Sklaer: Lodenn 1
* (fr) Pennad gant ar BnF war lec'hienn an diskouezadeg Mistri bannoù-treset Europa
# Linenn pellgomz

Eren a ra al linenn bellgomz ar pellgomzer ouzh ar greizenn bellgomz hag e vez o permetiñ da dreankañ ar c'hehentadur.
An tredanvarr arloet war al linenn a zo - 48 V.
E-kerz ar galv (son) e vez arloet war al linenn un tredanvarr pebeilat a 80 V a ro al lank da lakaat ar sonerezh da vont en dro. An tredan galv eo.
Pa vezer o tiskregiñ al pellgomzer e vez graet war-an-dro un dol ("a loop") a ro an tu d'ar greizenn da droc'hañ an tredan galv. Savelet eo ar c'hehentiñ neuze. Dolet eo al linenn .

## skoueriegezh pellgomz

Trendanvarr linenn : - 48 v
Tredanread linenn : 35 mA
Luzded ar stael : 600 ohm
Talm an toniadur : 300 da 600 Hz
Talm arverius e-kerz ar c'hehentiñ : talm ar c'homz (300 da 3400 Hz)
# Linghem

Kumunioù Frañs :
| Anv | Linghem |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Béthune |
| Etrekumuniezh | Communauté de communes Artois-Flandres |
| Kanton | Norrent-Fontes |
| Kod INSEE | 62517 |
| Kod post | 62120 |
| Maer | Xavier Courouble |
| Amzer-gefridi | 2008-2014 |
| Gorread | 3,63 km² |
| Led | 50° 35' 41" Norzh |
| Hed | 02° 22' 18" Reter |
| Uhelder kreiz | 48 m |
| Uhelder bihanañ | 36 m |
| Uhelder brasañ | 80 m |
| Poblañs hep kontoù doubl | 230 (1999) |
| Stankter | 63 a./km² |
| Lec'hienn ar gumun | |
Linghem a zo ur gumun eus departamant Pas-de-Calais (Bro-C'hall).

## Istor
### XX$^{vet}$ kantved

* Eil Brezel-Bed: bombezet e voe ar gumun d'ar 1añ ha d'an 2 a viz Meurzh 1944 gant ar 387th Bomb Group eus Aerlu SUA, abalamour d'an diazlec'h fuc'helloù V1 a oa bet savet eno d'an Alamaned.

## Emdroadur ar boblañs

Niver a annezidi

## Dave ha notennoù

* ↑ B-26 Marauder list
# Gaia (roue)

Gaia (tifinagh : ⴳⴰⵢⴰ), marvet war-dro 206 kent JK, a oa roue ar Vassylii, ur bobl eus Numidia ar reter da vare an Eil brezel punek (IIIvet kantved kent JK). Breur e oa da Oezalces. E vab Massinissa a renas war e lerc'h.
# Gailearaí Náisiúnta na hÉireann

Gailearaí Náisiúnta na hÉireann (saozneg: National Gallery of Ireland), da lavaret eo "Palier Broadel Iwerzhon", eo al lec'h ma vez miret ha diskouezet dastumadenn vroadel ar pezhioù arz en Iwerzhon. Savet eo bet an ensavadur e 1854. E kreiz-kêr Dulenn emañ.

## Liammoù diavaez

a vo kavet e Wikimedia Commons.
* (ga) (en) Lec'hienn ofisiel
# Gaia Zucchi

Gaia Zucchi zo un aktourez sinema, c'hoariva ha skinwel italian, bet ganet d'ar 27 Meurzh 1970 e Roma (Lazio)$^,$.

## Sinema

* Plagio (1989), sevenet gant Cinzia TH Torrini
* Nessuno mi crede (1992), Anna Carlucci
* Est (1993), berr, F. Brizzi
* Caso Banderbit (1994), berr, N. Nimica
* Muccino Muccina (1994), berr, G. Petitto
* Peggio di così si muore (1995), Marcello Cesena
* Fermo posta Tinto Brass (1995), Tinto Brass
* Bits and Pieces (1996), Antonello Grimaldi
* Il tocco: la sfida (1997), Enrico Coletti
* I volontari (1998), D. Costanzo
* Per sempre (2003), Alessandro Di Robilant
* Carrozzelle felici (2003), berr, Walter Garibaldi
* Rabbia in pugno (2012), Stefano Calvagna
* Come un fiore (2023), berr, Benedicta Boccoli
* Jerry e Tom (2023), Gianluca Ansanelli

## C'hoariva

* La crisi del teatro (1994), leurennet gant A. Corsini
* Marasade (1996), M. Garroni
* Voglia matta - anni 60 (1995-1997), A. Corsini
* Gente soprattutto matta (1997), D. Formica
* Voglia matta - anni 50 (1998), A. Corsini
* Voglia matta di Roma (1999), A. Corsini
* La bottega del caffè (2000), M. Belli
* La giornata d'uno scrutatore (2003), Luca Ronconi

## Skinwel

* Papà prende moglie (1993)
* La signora della città (1996), sevenet gant B. Cino
* Tutti gli uomini sono uguali (1996), A. Capone
* Turbo (1999), A. Bonifacio
* La squadra (2003)
* Camera Café (2003)
* Carabinieri (2004-2005), R. Mertes
* Giovanna, commissaire (2005), Monica Vullo

## Levrlennadur

* (it) Zucchi, Gaia. La vicina di Zeffirelli (buhezskrid). Napoli : De Nigris Editori, 2023 (ISBN 979-12-81105-07-2)

## Liammoù diavaez

* (it) Lec'hienn ofisiel. Kavet : 26 Gwengolo 2023.

## Notennoù ha daveennoù

* ↑ (it) 'Gaia Zucchi. L'amore per la recitazione di un'attrice psicologa'. Kavet : 26 Gwengolo 2023.
* ↑ (it) 'La denuncia dell'attrice Gaia Zucchi: "Mia madre è morta dopo una biopsia tra atroci sofferenze"'. Kavet : 26 Gwengolo 2023.
# Gaileg

Ar gaileg a zo ul luc'haj diazezet war ar saozneg hag an afrikaneg komzet gant gaeed saozneger pe afrikaneger e kêrioù Suafrika, heñvel a-walc'h eo dre e natur ouzh ar polarieg en deus amprestet meur a c'her digantañ. Tud heñvelrevel o komz ur yezh bantoueg a ra gant ul luc'haj diazezet war un geriadur ngunieg, IsiNgqumo e anv.
Diwar-wel ez eo aet ar gaileg er sevenadur drag, tud livet ar C'hab dindan anv moffietaal e-pad ar bloavezhioù 50. Degemeret e oa bet gant ar c'haeed wenn goude ar bloavezhioù 60 ha 70.

## Gwelet ivez

Yezhoù Suafrika
Yezhoù direnk
# Gaiarine

Gaiarine zo ur gumun e proviñs Treviso e Veneto, en Italia.
# Gaiba

Gaiba zo ur gumun en Italia, e proviñs Rovigo ha rannvro Veneto.
# Gaidropsarus

Gaidropsarus :
| Gaidropsarus ensis ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Gadiformes |
| Kerentiad : | Lotidae |
| Genad : | Gaidropsarus |
| D'ar vevoniezh e tenn ar pennad-mañ. ||
Gaidropsarus zo ur genad e rummatadur ar pesked, ennañ an darn vrasañ eus al leogenned.

## Spesadoù

* leogenn zu, Gaidropsarus mediterraneus
* Gaidropsarus argentatus
* Gaidropsarus biscayensis
* Gaidropsarus capensis
* Gaidropsarus ensis
* Gaidropsarus granti
* Gaidropsarus guttatus
* Gaidropsarus insularum
* Gaidropsarus macrophthalmus
* Gaidropsarus novaezealandiae
* Gaidropsarus pacificus
* Gaidropsarus pakhorukovi
* Gaidropsarus parini
* leogenn voutin, Gaidropsarus vulgaris
# Gail

Ar Gail (sloveneg : Zilja) a zo ur stêr en Aostria hag a ziskenn war-hed 122,2 km adalek Tilliach, e Reter Tirol, betek he c'hember gant an Drava, e-kichen Villach (sloveneg : Beljak), e Karintia.

## Kêrioù ma red ar Gail drezo

* Kötschach-Mauthen
* Hermagor (sloveneg : Šmohor)
* Arnoldstein (sloveneg : Podklošter)
* Villach (sloveneg : Beljak)
# Gailard Sartain

Gailard Sartain (bet ganet e Tulsa (Oklahoma), e Stadoù-Unanet Amerika, d'an 18 a viz Gwengolo 1946) zo un aktour hag ur fentigellour stadunanat.
# Joan Plowright

Joan Ann Plowright, Baroness Olivier of Brighton, DBE, anavezet evel Dame Joan Plowright, bet ganet d'an 28 a viz Here 1929 e Brigg (Lincolnshire, Bro-Saoz) a zo un aktourez soaz, er c'hoariva kenkoulz hag er sinema. Trede pried e voe da Laurence Olivier.

## Un nebeud filmoù

* 1956: Moby Dick gant John Huston
* 1960: The Entertainer gant Tony Richardson
* 1977: Equus gant Sidney Lumet
* 1990: Avalon gant Barry Levinson
* 1992: Stalin gant Ivan Passer
* 1996: Jane Eyre gant Franco Zeffirelli
* 2003: I am David gant Paul Feig
* 2008: The Spiderwick Chronicles gant Mark Waters

## Liammoù diavaez

Joan Plowright war IMDb
# Joan Staley

Joan Staley (ganet Joan Lynette McConchie d'an 20 a viz Mae 1940 hag aet da Anaon d'ar 24 a viz Du 2019) a oa un aktourez, top model ha playmate stadunanat.

## Liammoù diavaez

* Joan Staley